АҞӘА, лаҵара 29 - Sputnik. Иреиҳаӡоу, Аконституциатә, Абжьаҟазаратә, Арратә ӡбарҭақәеи араионтәи ақалақьтәи ӡбарҭақәеи рыӡбаҩцәа 2019 шықәсазтәи адекларациақәа хадырҭәааит. Азакәан инақәыршәаны арҭ адыррақәа кьыԥхьуп Иреиҳаӡоу аӡбарҭа асаит аҿы.
Адекларациақәа инарықәыршәаны: Аконституциатә ӡбарҭа ахантәаҩы Нури Ҭаниа ихашәала миллионки 459 нызқь мааҭи ыҟоуп, Иреиҳаӡоу аӡбарҭа ахантәаҩы Манана Делԥҳа – миллионки 328 нызқь мааҭ, Абжьаҟазаратә ӡбарҭа ахантәаҩы Фатима Кәыҵниаԥҳа – миллионки 504 нызқь мааҭи, Арратә ӡбарҭа ахантәаҩы Свиатослав Саӷариа – миллионки 482 нызқь мааҭи, Аҟәатәи ақалақьтә ӡбарҭа ахантәаҩы Белла Хасаиаԥҳа – миллионки 59 нызқь мааҭи, Гагратәи араионтә ӡбарҭа ахантәаҩы Мери Мықәԥҳа – миллионки 197 нызқь мааҭи, Гәдоуҭатәи араионтә ӡбарҭа ахантәаҩы Борис Аргәын - 737 нызқь мааҭ, Аҟәатәи араионтә ӡбарҭа ахантәаҩы Роман Ҟалӷьы – миллионки 210 нызқь мааҭи, Гәылрыԥшьтәи араионтә ӡбарҭа ахантәаҩы Марина Ануаԥҳа - миллионки ԥшьнызқь мааҭи, Галтәи араионтә ӡбарҭа ахантәаҩы Денис Ашәба - 966 нызқь мааҭ, Тҟәарчалтәи араионтә ӡбарҭа ахантәаҩы Анатоли Ҳашба - миллионки 160 нызқь мааҭи, Очамчыратәи араионтә ӡбарҭа ахантәаҩы Валери Занҭариа - миллионки 262 нызқь мааҭи.
Аҳасабырбақәа ҟарҵеит егьырҭ аӡбаҩцәагьы.
Аӡбаҩ есымзатәи илагала шьақәгылоит:
- Иааникыло аҭыԥ иаҿырԥшны амзатә уалафахәы ала;
- Иквалификациааатә класс иаҿырԥшны есымзатәи ашәарацҵа ала;
- Иусуратә стаж иаҿырԥшны есымзатәи ашәарацҵа, иара убасгьы еиуеиԥшым алкаарақәа рзы – "Аиуристтә ҭҵаарадыррақәа рдоктор", "аиуристтә ҭҵаарадыррақәа ркандидат", "адоцент", "апрофессор", Аԥсны Аҳәынҭқарра зҽаԥсазтәыз аиурист".
Иара убас шәаԥхьар ҟалоит:
- Апарламент аҩбатәи аԥхьарала иаднакылеит ачынуаа рхашәалақәа ашәҟәы рҭагаларазы азакәан